Landsbyfornyelse - Pulje til Landsbyfornyelse 2014 
Sagsfremstilling 
12.    Landsbyfornyelse - Pulje til Landsbyfornyelse 2014  
                                                                                                                        Åbent 
Sagsnr.: 326-2014-4147        J.nr.: 01.11.00            Odette Friis.: 326-2014-22637 
  
[adresse] 
Som et led i statens social- og boligpolitiske indsats er byfornyelse de offentlige tiltag, hvor kommunalbestyrelsen 
administrerer de konkrete projekter. Hvert år afsættes der statslige midler på finansloven til formålet. Der er den 24. 
juni 2013 udmeldt en vejledende udgiftsramme fra ministeriet til Kalundborg kommune på 5,5 mio. kr. til særlige 
formål ved Landsbyfornyelse for 2014. Anvendelsesområdet for puljen vil være sammenfaldende med de aktiviteter, 
som kan gennemføres med 60 % - statsrefusion efter byfornyelsesloven. Geografisk kan puljemidlerne anvendes til 
aktiviteter på bygninger beliggende i byer med færre end 3.000 indbyggere samt bygninger beliggende i det åbne 
land. Private udlejningsboliger, ejerboliger og andelsboliger skal være opført før 1950. 
  
Kommunalbestyrelsen kan give tilsagn om støtte fra puljemidlerne til følgende typer af aktiviteter:  
1. Istandsættelse af nedslidte private udlejningsboliger  
2. Istandsættelse af nedslidte ejer- og andelsboliger  
3. Nedrivning af nedslidte boliger  
4. Nedrivning af private erhvervsbygninger (undtaget i det åbne land) 
5. Istandsættelse af erhverv beliggende i bygninger, der indeholder både beboelse og erhverv  
6. Ombygning af erhverv til udlejningsboliger  
7. Istandsættelse af forsamlingshuse og bygninger med lignende anvendelse. 
8. Fjernelse af skrot og affald på boligejendomme  
9. Kommunalt opkøb af nedslidte ejendomme med henblik på istandsættelse eller nedrivning  
Der henvises til bilag 1 og 2, hvor de nærmere betingelser er beskrevet. 
  
For anvendelse af puljemidlerne kan kommunalbestyrelsen fastsætte en prioritering af de enkelte emner indenfor 
ovenstående 9 punkter, således at der gives et tydelig signal om udvalgets prioritering når der indkaldes til forslag. 
Administrationen har på baggrund af tidligere praksisser og drøftelser set mulighed for følgende 3 scenarier: 
  
Scenarie 1    Nedrivning af boliger 
Scenarie 2    Nedrivning hhv. istandsættelse af boliger samt nedrivning hhv. istandsættelse af erhverv i begrænset 
omfang, jf. notat. 
Scenarie 3    Ingen prioritering. 
  
Som supplement til scenarie 2 vurderer administrationen, at ud over nedrivning af ubeboede og forfaldne 
boligejendomme, som skæmmer det fysiske miljø bør der også tages hensyn til eventuel bevaringsinteresse. Det 
samme gør sig gældende for erhvervsejendomme. Renovering / istandsættelse bør foregå hvor der er eller kan 
skabes en fællesskabsværdi eller en højnelse af lokalområdet herunder en øget bosætning. Dette findes bedst at 
rumme fællesskabsværdi, højnelse af lokalområdet, øget bosætning og at udnytte de økonomiske muligheder bedst. 
  
Ved annoncering og på kommunens hjemmeside orienteres den lokale offentlighed og den berørte målgruppe om 
mulighederne for at søge støtte. På denne baggrund indkaldes forslag til emner i de forskellige kategorier. Efter 
indkomne forslag og prioritering kontaktes ejere af ejendomme for aftale om medvirken til nedrivning eller 
renovering. Emnerne og dermed grundlag for valg af de konkrete projekter forelægges efterfølgende Teknik- og 
Miljøudvalget, samtidig med at der på det tidspunkt bedes om frigivelse af anlægsbevillinger. 
  
BEHANDLING 
Direktionen, Teknik- og Miljøudvalget, Økonomiudvalget, Kommunalbestyrelsen.  
  
INDSTILLING 
Teknik- og miljøchefen indstiller: 
- at midler til landbyfornyelse prioriteres som nævnt i scenarie 2. 
  
  
ØKONOMISKE KONSEKVENSER 
Sag om frigivelse af anlægsbevilling fremsættes senere. Der er i budget 2014 afsat et rådighedsbeløb på 3.6 mio. 
kr. 
  
Direktionens møde den 1. april 2014: 
Direktionen vedtog at anbefale teknik- og miljøchefens indstilling. 
  
Bilag 
  
  
  
  
  
Teknik- og Miljøudvalgets møde den 7. april 2014: 
Udvalget vedtog at anbefale direktionens indstilling. 
Bilag 1 - Pulje til Landsbyfornyelse 
326-2014-86835 
Bilag 2 - Oversigt Støtteberettigede aktiviteter Landsbyfornyelse 
2014 
326-2014-87139 
